જૂનાગઢ સહિત અરવલ્લીના મોડાસામાં માર્કેટ યાર્ડમાં મગફળીની આવક શરૂ થઈ છે. જોકે આ વખતે ખેડૂતોને આશા હતી કે મગફળીનો મબલખ પાક થતા તેઓ સારી આવક મેળવી શકશે. પરંતુ પરિસ્થિતિ વણસી ગઈ છે અને મગફળીનો પાક તૈયાર થઈ બજારમાં આવવા લાગ્યો ત્યારે મગફળીનો ભાવ માત્ર ૬૦૦થી ૭૦૦ રૂપિયા જ મળી રહ્યો છે. એક મહિના પહેલા મગફળીના ભાવ ૧૫૦૦થી ૧૬૦૦ રૂપિયાની આસપાસ હતી. આ મુદ્દે મોડ઼ાસા માર્કેટ યાર્ડમાં તો ખેડૂતોએ ભારે હોબાળો મચાવ્યો હતો. ખેડૂતો મગફળીના પોષણક્ષમ ભાવોની માંગણી કરી રહ્યા છે. તો અમરેલી એપીએમસી ખાતે પણ વિરોધ જોવા મળ્યો હતો અમરેલી એપીએમસીમાં હરાજી અટકાવવામાં આવી હતી કિસાન સંઘે મગફળીના ઓછા ભાવ મુદ્દે દેખાવો કર્યા હતા.